### | | | | --- | --- | | | | | --- | | **Byråd** 24. juni 2020 Sagsnr. 710-2020-1135 Dok.nr. 710-2020-178862 Sagsbehandler DPHNED | | 115.                [adresse] på dagtilbudsområdet 2020-24 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | BS-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til forslag om
tilpasning og udbygning af pasningskapaciteten på 0-6-års området som følge af
den gennemførte kapacitetsanalyse på dagtilbudsområdet 2020-24.

Kapacitetsanalysen er Favrskov Kommunes centrale redskab til
at styre og tilpasse kapaciteten på dagtilbudsområdet. Formålet med analysen er
blandt andet at sikre, at pasningsgarantien på dagtilbudsområdet fortsat kan
overholdes.

I analysen vurderes kapaciteten og det forventede behov for
pladser for de 0-6-årige i [adresse] i perioden 2020-24. Behovet for
pladser vurderes med udgangspunkt i den seneste prognose for pasningsbehovet
for kommunens 0-6-årige børn.

Der har samlet set igennem de seneste år været et fald i
børnetallet. På 0-2-års området er der fra 2016 til 2020 sket en stigning på
114 børn fra 1.491 til 1.605. På 3-6-års området har der været et fald i
perioden 2010 til 2020 på 526 børn fra 2.851 til 2.325. Antallet af 3-6-årige
forventes igen at stige fra 2021 og frem.

De væsentligste ændringer i forhold til prognosen fra 2019
er, at dette års prognose viser et større behov for 0-2-års pladser i Hadsten
by allerede fra 2020. Den væsentligste årsag er, at der blev født 103 børn i
2019 mod forventet 74 i 2019-prognosen, dvs. 29 flere end forventet. Det har
ikke været muligt at øge antallet af dagplejere i [adresse], og der er samlet
set et fald med én dagplejer i forhold til samme tidspunkt sidste år. Den
aktuelle stigning i antal 0-2-årige betyder et øget behov for 3-6-års pladser i
[adresse] fra 2023. I Hammel by ses et lavere behov for både 0-2-års og
3-6-års pladser sammenlignet med prognosen fra sidste år. Den væsentligste
årsag er her, at der blev født 44 børn i 2019 mod forventet 55 i
2019-prognosen.

Da det over de seneste år ikke har været muligt at
rekruttere et tilstrækkeligt antal dagplejere, har Byrådet i forbindelse med
Budget 2019-2022 og Budget 2020-23 samlet set afsat en anlægspulje på 29,323 mio.kr.
til etablering af vuggestuepladser og herudover afsat midler til etablering af
32 vuggestuepladser i [adresse].

Samlet set er der på 0-2-års området i 2020 et forventet
underskud på 61 0-2-års pladser. Fra 2021 forventes der balance mellem kapacitet
og behov i Hinnerup og [adresse] som følge af allerede vedtaget udbygning af
kapaciteten i disse områder. I Bertil Kristiansen er der allerede etableret 12
vuggestuepladser. Dog viser prognosen et forventet underskud på op til 7
0-2-års pladser i 2020-21.

På 3-6-års området var der i
februar 2020 et samlet overskud på 230 pladser. Frem mod 2024 forventes
overskuddet at være faldet til 118 pladser som følge af det stigende børnetal.
Det overskydende antal pladser varierer områderne imellem, men der er i 2020
overskud i alle distrikter – bortset fra Foldby-Norring, hvor der er et
underskud på seks pladser, [adresse] med et underskud på tre pladser og
Carlo Koch, hvor der er balance mellem kapacitet og behov. I [adresse],
[adresse], Thorsø og Ulstrup er der et større overskud af pladser, som
fortsætter i overslagsårene.

**VURDERING**

Børn og Kultur vurderer, at kapacitetsanalysen for 2020-24
giver et retvisende billede af pasningssituationen i [adresse]. Med
baggrund i analysens resultater gennemgås kort de kapacitetsmæssige
udfordringer i Hadsten-området, [adresse], Thorsø/Ulstrup-området samt
Hinnerup-området på 0-2-års og 3-6-års området – herunder igangværende anlæg
samt Børn og Kulturs forslag til yderligere anlægsmæssige tiltag.

*Hadsten-området:*

[adresse]: På 0-2-års området viser prognosen et stort
underskud af pladser i hele perioden. Prognosen viser herudover et øget behov
for 3-6-års kapacitet i [adresse] fra 2023. Underskuddet er øget i forhold til
sidste års prognose. Det er i dag ikke muligt at rekruttere et tilstrækkeligt
antal dagplejere eller øge antallet af merindskrivninger i vuggestuegrupperne i
Børnehuset Mille Frandsen og [adresse], og der er derfor børn, der i
dag tilbydes en plads i [adresse] eller Selling. Løsningen anses for
midlertidig, da forældrene generelt ikke efterspørger dette tilbud, og som
oftest ønsker overflytning, når der bliver en ledig plads i [adresse].

Fra august 2021 forventes det, at en ny vuggestuetilbygning
med 15 vuggestuepladser ved [adresse] er klar til ibrugtagning.
Den vil dog kun afhjælpe en del af det øgede kapacitetsbehov, og der vil derfor
fortsat være børn fra [adresse], som vil få tilbudt en plads i [adresse] eller
Selling.

På baggrund af det akutte og fremadrettede behov for
pladser, foreslår Børn og Kultur, at den allerede opsatte pavillon ved [adresse]
[adresse], som Integrationsafdelingen forventes at fraflytte ultimo 2020,
renoveres og omdannes til en midlertidig vuggestue til 24 børn. Løsningen vil
imødekomme forældrenes ønske om en plads i deres nærområde. For at sikre
tilstrækkelig 0-6-års kapacitet fremadrettet foreslår Børn og Kultur, at der udarbejdes
et forslag til udbygning af 0-6-års kapaciteten i [adresse], der kan indgå som
forslag til Budget 2022-25. Når 0-6-års kapaciteten er udbygget i [adresse],
vil den midlertidige pavillon ved [adresse] kunne udfases.

[adresse]: Både på 0-2-års området og 3-6-års området
viser prognosen et overskud af pladser. Overskuddet af 0-2-års pladser anvendes
i dag til børn fra [adresse], men som beskrevet ovenfor, vurderer Børn og
Kultur ikke, at denne løsning kan dække et fremadrettet behov for pladser i
[adresse]. Børn og Kultur foreslår derfor, at der i forbindelse med
udarbejdelse af ovennævnte forslag til øget kapacitet på 0-6-års området i
[adresse] samtidig tages stilling til, om der fortsat vil være behov for at
opretholde to institutioner i [adresse].

*Hammel-området*

[adresse]: I Hammel by ses et væsentligt mindre behov for
både 0-2-års og 3-6-års pladser sammenlignet med prognosen fra 2019. På 0-2-års
området forventes der et overskud af pladser. I planerne for udmøntning af
vuggestuepuljen var der oprindelig lagt op til etablering af yderligere en
vuggestuegruppe i Hammel by. Pasningsprognosen for 2019 viste et lidt mindre
behov, og det blev derfor vedtaget, at der i 2020 skulle tages stilling til, om
der var behov for etablering af vuggestuepladser i Hammel by. Ud fra dette års
pasningsprognose foreslår Børn og Kultur, at der ikke etableres yderligere
vuggestuekapacitet.

På 3-6-års området forventes ifølge prognosen et stort
overskud af pladser i alle årene. Der forventes på den baggrund udgifter til
”tabte pladser” på ca. 200.000 kr. i 2020, da ikke alle institutioner forventes
at komme over det garanterede minimumsbudget på 36 pladser. Børn og Kultur har
derfor undersøgt mulighederne for udfasning af en mindre institution i Hammel
by. Såfremt der udfases en institution i Hammel by, kan det betyde, at der på
et senere tidspunkt vil opstå et mindre underskud af pladser, da
befolkningsprognosen viser et forventet øget behov i Hammel by fremadrettet.
Det forventes dog, at et sådan øget behov vil kunne håndteres via
merindskrivning i de øvrige fem institutioner i Hammel by. Børn og Kultur vil
foretage en nærmere vurdering med henblik på at mindske kapaciteten i Hammel
by.

Carlo Koch: I den integrerede institution Trekløveren i
Irma Christiansen etableres der en ny vuggestuetilbygning samt mindre renovering i
børnehavedelen, som forventes klar til ibrugtagning medio april 2021.

*Ulstrup-området*

Thorsø: Der har de seneste par år været et stort overskud af
3-6-års pladser i Thorsø. Det samme har været tilfældet i år, hvor der var et
overskud på 43 pladser. På baggrund af sidste års kapacitetsanalyse har Børn og
Kultur i samarbejde med Ejendomscenteret foretaget en analyse af mulighederne
for en eventuel sammenlægning af de to institutioner i Thorsø (se bilag 2). En
sammenlægning vil betyde, at der skal ske en tilbygning til den ene
institution, så alle børnene kan samles på samme matrikel. Undersøgelsen viser,
at en sammenlægning vil betyde en anlægsudgift på mellem ca. 12,5 og 16 mio.
kr. alt efter om sammenlægningen sker ved [adresse] eller ved
[adresse], hvilket vil betyde en tilbagebetalingstid på mellem 43 og 49
år. På den baggrund foreslår Børn og Kultur, at den nuværende løsning med
fordeling af institutionerne på to matrikler i Thorsø fastholdes.

*Hinnerup-området*

[adresse]: På 0-2-års området forventes der ifølge
prognosen et mindre underskud i Hinnerup by i 2020. Der er igangsat etablering
af 48 vuggestuepladser, hvoraf der er taget 12 pladser i brug. De resterende
pladser forventes klar til ibrugtagning i august 2020. Pasningsprognosen viser
fremadrettet et overskud af pladser, men som beskrevet i forbindelse med sidste
års kapacitetsanalyse, er der i Hinnerup by behov for en kapacitetsmæssig
buffer (et overskud af pladser). Det skal sikre tilstrækkelig kapacitet på
0-2-års området i årene fremover, da det er vanskeligt at rekruttere dagplejere
i området.

[adresse]: På 0-2-års området forventes der, indtil etablering
af to nye vuggestuegrupper forventes at stå klar august 2020, et underskud af
pladser i 2020. Når byggeriet står klar, forventes der at være nogenlunde
balance mellem kapacitet og forventet behov.

Bertil Kristiansen: Der forventes både på 0-2-års området og
3-6-års området et underskud af pladser. Børn og Kultur foreslår derfor, at der
opstilles en midlertidig pavillonløsning, der giver kapacitet til 6-8
vuggestuebørn samt ca. 15 børnehavebørn. Det anbefales, at der udarbejdes en
helhedsplan, der samlet vurderer den fremtidige forventede udvikling og behov på
dagtilbuds-og skoleområdet med henblik på en optimal tilpasning, udnyttelse og
renovering af de eksisterende bygninger. Børn og Kultur vil i forbindelse med
Budget 2021-24 fremlægge forslag om, at der afsættes midler til udarbejdelse af
en sådan helhedsplan.

**ØKONOMI**

I forhold til sidste års budgetforudsætninger forventes der
i 2020 passet 14 flere 0-2-årige og 41 færre 3-6-årige. De driftsmæssige
konsekvenser af denne ændring indgår i 1. budgetopfølgning i 2020.

Driftsudgifterne til vuggestuepladser udgør netto ca. 10.500
kr. mere pr. plads pr. år end en dagplejeplads. Herudover er der øgede udgifter
til bygningsdrift.

I Budget 2019-22 og Budget 2020-23 er der samlet afsat
29,323 mio. kr. til etablering af vuggestuepladser. Der er tidligere givet
anlægsbevilling på i alt 20,372 mio. kr. til vuggestuepladser i Foldby-Norring,
[adresse], Farre samt [adresse] (se bilag 7 i kapacitetsanalysen for samlet
oversigt). Der resterer herefter et rådighedsbeløb på 8,951 mio. kr. af
vuggestuepuljen. Rådighedsbeløbet er afsat med 3,516 mio. kr. i 2021 og 5,435
mio.kr. i 2022.

Den midlertidige pavillon ved [adresse] i
[adresse] skal kunne rumme 24 vuggestuebørn, mens den midlertidige pavillon i
Bertil Kristiansen skal give kapacitet til 6-8 vuggestuebørn samt ca. 15
børnehavebørn. I forhold til pavillonløsningen i [adresse] forventes der
udgifter på 625.000 kr. til inventar samt udgifter på 475.000 kr. til
renovering af pavillon. Den samlede anlægsudgift udgør dermed 1,1 mio. kr.
Inventaret forventes genanvendt i en fremtidig 0-6-års løsning i [adresse].

I forhold til pavillonløsningen i Foldby-Norring forventes
der udgifter til opstilling af pavillonen på 108.000 kr., udgifter på 300.000
kr. til inventar samt udgifter til nedtagning af pavillon på 96.000 kr. Den
samlede anlægsudgift udgør dermed 504.000 kr. Hertil kommer en månedlig
lejeudgift på 20.000 kr., der foreslås indarbejdet i Budget 2021-24.

Der skal i forbindelse med opstilling af pavillonen i
Bertil Kristiansen foretages deponering svarerende til købsværdien af pavillonen og
udgifter til opstilling/tilslutning, dvs. 2,45 mio. kr. Det skyldes, at leje af
en pavillon sidestilles med en kommunal anlægsudgift, og at det forventes, at
lejeaftalen løber længere end tre år.

Det foreslås, at der
afsættes rådighedsbeløb i 2020 til dækning af udgifter til de midlertidige
pavillonløsninger i [adresse] og Bertil Kristiansen. Det foreslås desuden, at der
afsættes 125.000 kr. til udarbejdelse af et forslag til udbygning af 0-6-års
kapaciteten i [adresse]. Rådighedsbeløbet søges til dækning af udgifter til
ekstern rådgivning og forundersøgelser til udarbejdelse af skitseforslag med
estimeret anlægsøkonomi.

Den samlede forventede
anlægsudgift på i alt 1,729 mio. kr. i 2020 foreslås finansieret via en
fremrykning af en del af det afsatte rådighedsbeløb i vuggestuepuljen i 2021.
Der resterer herefter 7,222 mio. kr. af vuggestuepuljen i 2021 (1,787 mio. kr.)
og 2022 (5,435 mio. kr.). Se samlet oversigt nedenfor i tabel 1:

Tabel 1: Forslag om fremrykning
af midler fra vuggestuepuljen fra 2021 til 2020

|  |  |  |  |  |
| --- | --- | --- | --- | --- |
| **Geografisk område** | **Institution** | **Antal ekstra pladser** | **Forventet anlægsudgift i mio. kr.** | **Ibrugtagning (forventet)** |
| Hadsten  by | Midlertidig pavillon ved [adresse] 24 vuggestuepladser | 1,1 | Efterår 2020 |
| Foldby-Norring | Midlertidig pavillon ved Korsholm Børneunivers/Korsholm Skole | 6-8 vuggestuepladser samt ca. 15 børnehavepladser | 0,504 | Efterår 2020 |
| Hadsten  by | Projektforslag vedr. udbygning af 0-6-års kapacitet | Både vuggestue- og børnehavepladser | 0,125 | Efterår 2020 |
| **I alt** |  |  | **1,729** |  |

De midlertidige pavillonløsninger i [adresse] og i
Bertil Kristiansen er ikke en del af den tidligere udmøntningsplan for
vuggestuepuljen. Det samme gælder udbygning af 0-6-års kapaciteten i Hadsten
by, hvor der i den tidligere udmøntningsplan var forslag om en vuggestuegruppe
ved [adresse] i Hadsten.

Til budgetlægningen for
2021-24 vil der blive fremlagt en revurdering af behovet for rådighedsbeløb til
etablering af vuggestuepladser mv.

**INDSTILLING**

Direktøren for Børn og Kultur indstiller til Byrådet:

1.
At kapacitetsanalysen for 2020-24 godkendes som grundlag for forslag til
tilpasning af kapacitetsudnyttelsen i forbindelse med Budget 2021-24.

2.     At der
fremrykkes et rådighedsbeløb på i alt 1,729 mio. kr. fra 2021 til 2020 til
oprettelse af midlertidige pavillonløsninger i [adresse] og i Foldby-Norring
samt til projektforslag vedr. udbygning af 0-6-års kapaciteten i [adresse].

3.     At der
godkendes en anlægsbevilling til midlertidige pavillonløsninger/projektforslag
på 1,729 mio. kr. finansieret af det afsatte rådighedsbeløb.

4.     At der
godkendes en anlægsbevilling til deponering på 2,45 mio. kr. Rådighedsbeløbet
finansieres af kassebeholdningen.

5.     At der
indarbejdes 240.000 kr. årligt i Budget 2021-24 til driftsudgifterne i
forbindelse med leje af pavillon i Bertil Kristiansen.

6.     At der
udarbejdes et forslag til udbygning af 0-6-års kapacitet i [adresse], der
indgår som budgetforslag til Budget 2022-25.

**BESLUTNING**

***Børne- og Skoleudvalget, 11. juni 2020:***

Fraværende:Ingen

Indstilles godkendt.

***Økonomiudvalget, 16. juni 2020:***

Fraværende:Ingen

Indstilles godkendt.

**Bilag**

|  |  |
| --- | --- |
| Kapacitetsanalyse på dagtilbudsområdet 2020-24 | 710-2020-133589 |
| Aage Jessen analyse | 710-2020-158059 |